hu pl hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en hu sv en hu en hu fr en en en hu de en hu en hu de en hu en hu fr en tr en hu fr en tr en hu fr en tr en hu sv en et en hu en en tr en hu it en en en hu hu it en hu en hu be en en en hu it en en en hu it en en en hu hu en hu hu hu hu hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Törökország: Kappadókia és Lükia - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Túrák és gasztro élmények a varázslatos Kis-Ázsiában
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Törökország közkedvelt nyaralóhely, mi azonban sokkal többet szeretnénk nyújtani egy tengerparti heverészésnél. Ha szeretnél még többet látni, átélni Kis-Ázsiából, gyere velünk! A két leglátványosabb régióba utazunk: Kappadókiába és Lükiába. Mesebeli tündérkémények, sziklakúpokba faragott lakások, hőlégballonozás, s a természet megannyi csodás formája ejt rabul az első napokban, gyakoroljuk a vízen járást Tuz Gölü sós tavánál, majd a sivatagos hangulatot a tengerpart tékozló bőkezűségére váltjuk, mesés partokon csobbanhatunk, és az idő kerekét is visszaforgatjuk néhány ezer évvel. Kappadókiában a jobbnál jobb éttermek kínálatából válogatva egyfajta "Türkish food tour"-t csinálunk, s ha bejön ez élmény, ezt folytathatjuk aztán Lükiában is! Természet, kultúra, történelem és finom ételek; minden napunk változatos és utolérhetetlenül érdekes lesz. Tarts velünk Te is :)
Kiemelt látnivalók és élmények az út során:
- kilátás Ankara fellegvárából az esti fényekben úszó városra,
- Tuz Gölü, a világ egyik legnagyobb sós tava,
- Göreme nemzeti Park (UNESCO világörökség),
- Sarihan karavánszeráj egy dervis esttel,
- hőlégballonozás Kappadókia felett,
- Mevlana mauzóleuma Konyában,
- Kas mesés kisvárosa lélegzetelállító látképpel a Földközi-tengerre,
- hajózás az ókori Lükia elsüllyedt romjai között,
- Xanthos (UNESCO világörökség), Míra és Patara romvárosai,
- csodálatos ízélmények minden nap.
2022. szeptember 22. -
2022. szeptember 29. -
Sajnos nincs több helyünk, de vezetünk várólistát!
Figyelem! Hosszabbítási lehetőség az Kappadókia, Lükia alapprogram után! Antalya a Török Riviéra gyöngyszeme, egy rendkívül hangulatos városközponttal és a Nyugati-Taurus hegyvonalataira elképesztő panorámával rendelkező város, ahova sokan csak azért utaznak, hogy elvesszenek egy 4-5 csillagos szálloda luxusában. De ha Te valóban unod az ipari turizmust, akkor ez persze eszedbe sem jut, hanem jössz velünk az alig pár órás utazásra található, vad hegyvidékkel, szurdokokkal, ókori romvárosokkal és csodaszép, eldugott tengerparti öblökkel rendelkező partszakaszra, Cirali környékére. A Lükiai-út egyik legszebb szakaszán túrázhatunk, elképesztő tengeröblökbe jutunk el hajókirándulásunk során, felkutatjuk Chimera örökké égő lángjait, felkapaszkodhatunk a "lükiai Olümposz", a Tahtali Dagi csúcsára, ókori romvárosok mellett csobbanhatunk a kristálytiszta tengerben, hogy kalandjaink végén újra a kulináris élvezeteknek hódoljunk Antalyában.
A kiegészítő program felára 139.000 Ft (szeptember 22-én induló utunk esetén) Ha erre a kiegészítő programrészre is jelentkezel, akkor négy nappal később fogsz hazarepülni. A kiegészítő program az alapprogram kiírásban szereplő tervezett menetrend után folytatólagosan indul, azaz számodra a teljes program 2022. szeptember 22-én kezdődik Ankarában és 2022. október 6-án ér véget Antalyában! Kérjük, hogy részvételi szándékodat időben jelezd felénk! A kiegészítő program minimum 6 fő jelentkezése esetén indul!
Megérkezünk Ankarába, és becsekkolunk a szállodába, ahonnan utunk indul. Repülőjárat érkezésétől függően, amennyiben lesz rá idő, kicsit körbenézünk a városban. Elsétálunk Kemal Atatürk lovasszobrához, majd felmehetünk közösen a Citadellára, ahonnan ráláthatunk az óváros zsúfolt utcáinak kis színes házaira, s ahol különleges élmény bevárni a napnyugta fényeit, s hallgatni, ahogy felzendül a müezzin imára hívó éneke. A főváros forgatagában elmerülve ismerkedhetünk a hely atmoszférájával és ínycsiklandó ételeivel. Érdemes máris megkóstolni a mézben úszó, darált pisztáciával készült baklavát. A nap végén a szállásunk közelében levő Melike Hatun dzsámit csodáljuk meg, ami kívülről és belülről is lenyűgöző látványt nyújt. Szállás: szálloda.
Ankara, Tuz-tó, Kappadókia: Göreme
Reggel útra kelünk bérelt buszunkkal, és máris az elsődleges célpontunk, Kappadókia felé vesszük az irányt. A többórás utat megszakítjuk az arra érdemes megállóhelyeken. Ilyen lesz a Tuz-tó (törökül Tuz Gölü), amely a világ egyik legnagyobb sós tava. A rózsaszín, sekély vízben kis szerencsével flamingókat is láthatunk. A következő napokban Kappadókia központja, Göreme lesz a bázisunk, ahol négy éjszakát is eltöltünk. A szállás elfoglalása után körbe nézünk a településen, és elkészítjük első ezer fotónkat a ’tündérkéményekbe’ vájt lakásokról. A puha tufa relatív könnyű megmunkálhatósága miatt a régió úgy néz ki, mint egy óriási, lyukas sajt. És ezekben laktak, mai napig laknak a helyiek. És ha már sajtról esett szó, emlékezzünk meg a várható vacsoráinkról. A török konyha számunkra ismerős és igen kellemes. Alap a burgonya, a paradicsom, a padlizsán, a bárányhús, és a kiegyensúlyozott fűszerezés. Túránk egyfajta kulináris kalandozás lesz, kifejezetten keresni fogjuk az ízélményeket. A délelőtt a friss péksüteményeké, majd a hajnalban nyársra húzott óriási hústömbök elkezdenek sülni, és délutántól elérhetőek az egyszerűségükben is mennyei kebabok. Eredetileg feltekert lepényben adják, és ha szerencsénk van, a sok utcai árusok egyikénél megtaláljuk a számunkra tökéletest. Ilyenkor ne szégyenlősködj, nyugodtan vegyél néhányat, legalább megoldódik a napi szendvicsezésed. Egy-egy forró nap után persze megkóstoljuk a híres török sört, az Efes-t is. Több fajtája van, és mindig jéghidegen adják. Azok sem fognak csalódni, akik a bort részesítik előnyben, hiszen a forró Kappadókiában kiváló szőlő terem. És ne feledkezzünk meg a törökök ánizsos tömény italáról, a rakiról sem. Megtanulhatjuk, hogyan szokták inni a helyiek, és velük koccintva gyakoroljuk, hogy ’Serefe’! Gasztronómiai kalandozásainkat megkezdve egy remek közös vacsorával zárhatjuk a napot, egy autentikus barlang étteremben, egy helyi specialitás, a testi kebap kipróbálásával. Szállás: szálloda, ellátás: reggeli.
Kappadókia: Love Valley, Uçhisar, Pigeon Valley
Akik szeretnék más szemszögből látni a csodás Kappadókiát, és fel tudnak kelni korán, azok egy rendkívül látványos és különleges fakultatív program keretében a napfelkeltét ma hőlégballonról élvezhetik. Káprázatos élmény a magasban megpillantani a Nap vörös korongját, amint a fennsík szélén felbukkan, és beragyogja ezt a Meseországot. Reggeli után aztán a homokos ösvényekre térünk vissza, és elsőként bebarangoljuk a Love Valley-t, ahol a kőgombák lehetőséget nyújtanak vicces fotók készítésére. Innen a völgy folytatásaként húzódó White Valley sziklaalakzatai között, természetközeli, kevéssé kijárt ösvényen túrázunk a közeli Uçhisar városába (6 km, 200 m szint fel), ahol az egész környéket uraló, hegytetőn álló vár trónol – természetesen ez is kőbe faragva. Kis szerencsével találunk egy pékséget, ahol megkóstolhatjuk a pide-t, török pizzát, ami persze csak nevében hasonlít olasz rokonára – viszont legalább annyira finom, vagy a számos helyi kis étterem egyikében kóstolhatjuk meg a már megszokottá váló remek ízeket. Az ebéd és az erőd megtekintése után a város alatt húzódó Pigeon Valley-be is bekukkantunk, melyen keresztül visszatúrázunk a szállásunkra. (5 km, 200 m szint le) A városba visszatérve szabadprogram keretében a vállalkozó szelleműek akár azt is kipróbálhatják, milyen egy tradicionális hamam (azaz törökfürdő): pihenhetünk meleg kőasztalon fekve, és a túrákban elfáradt tagjainkat felfrissítik szakavatott kezek egy kellemes habos masszázzsal. Szállás: szálloda, ellátás: reggeli.
Kappadókia: Derinkuyu, Ihlara-völgy / kerengő dervis est
A terület néhány távolabbi látványosságát keressük fel a mai nap folyamán. Először Derinkuyu földalatti városát nézzük meg. Ha nem látjuk, nem hinnénk el: több emelet mély, sziklába faragott kisvárosok terjeszkednek a felszín alatt. Ide rejtőztek el az ellenség elől a helyiek, sok évszázaddal ezelőtt. Több ezren, akár hónapokig is lent tudtak maradni, ha szükség úgy kívánta. Látni fogjuk a családok lakásait, az élelem raktárakat, a félelmetesen mély szellőző kürtőt, vagy a halottak ideiglenes nyughelyéül szolgáló helyiséget. A napfényre visszatérve tovább utazunk, főleg időben. Az Ihlara-völgyet a Melendiz-folyó alakította ki. A helyenként 100 méteres falak tették jól védhetővé, és így vált alkalmassá arra, hogy az üldözött bizánci keresztények tízezrei a IX-X. században alakítsák itt ki freskókkal díszített szikaltemplomaikat és barlanglakásaikat. Először egy kilátópontról vesszük szemügyre ezt a különleges völgyet, majd leereszkedünk a völgy aljára. A folyóparton sétálva mi is megnézünk néhány különleges sziklatemplomot. (6 km, 100 m szint.) Este a göremei szállásunktól nem messze fakultatív program keretében részt vehetünk egy dervis esten egy karavánszerájban. A kerengő dervisek évszázados ceremóniája egyfajta meditatív ’tánc’, azok számára is érdekes, akik alapvetően nem túl spirituálisak. Este visszatérünk a szállodánkba, Göremébe.  Szállás: szálloda, ellátás: reggeli.
A mai napot elsősorban a Göreme környéki természeti látnivalóknak szenteljük. A vulkáni kőzetekből az évezredek során lenyűgöző formavilág alakult ki. A sima felszín feltöredezett, és meredek falú, magas tornyok preparálódtak ki. A tündérkémények alakja változatos, vannak csak egy-egy völgyre jellemző specialitások is. Ebben a mesebeli világban fogunk egy kicsit kalandozni. Kezdetben szőlőültetvények, szinte sivatagi körülményekhez alkalmazkodott kiskertek között vezet utunk, de aztán egy hosszabb túra keretében bevesszük magunkat a ’vad’ Rose Valley bámulatos képződményei közé. (10-12 km, 250 m szint.) Hihetetlen, de itt is találkozunk sziklafalba vájt keresztény templomokkal, ahova mi is felkapaszkodunk. A mély völgyek alján kanyargó út, a rózsaszín-fehér falak, majd a magasba vezető ösvény elképesztő hangulatú. Az egyik sziklafal lábánál kialakított kis büfénél megpihenünk, és igény szerint megkóstolhatjuk a frissen facsart narancs, vagy gránátalmalevet, vagy a már emlegetett török sört, az Efes-t. Felfrissülve túrázunk vissza szállásunkra a délutáni órákban. Utolsó göremei éjszakánk következik. Szállás: szálloda, ellátás: reggeli.
Magunk mögött hagyjuk a mesés Kappadókiát, a tengerpart felé tartunk. A nagy utat azonban megszakítjuk, először Sultanhani karavánszerájnál állunk meg egy kis pihenőre. Ez a legnagyobb, szinte tökéletes állapotban fennmaradt karavánszeráj Anatóliában, a 13. századból. Egy jelképes összegő belépő kifezetése után bejárhatjuk a szépen felújított belső tereket, melyek remek fotótémát kínálnak. Utunkat folytatva a kora délutáni órákban megérkezünk Konyában, a szőnyegkereskedők és a kerengő dervisek városába. Itt először elfoglaljuk a szállásunkat, majd szabadprogram keretében indulhatunk a város fő látnivalóit felfedezni. Érdemes itt megtekinteni, az Aleddin dzsámit, a Karatay Múzeumot gyönyörű tengerkék csempéivel, és kihagyhatatlan az igazi iszlám zarándokhely, Mevlana múzeuma és mauzóleuma. Persze felfedezhetjük a városi bazárt is, ahol az autentikus környezetben szinte kötelező valamelyik kis kifőzde kínálatának feltérképezése. Savanykás-húsgombócos krumplis menü, vagy rizses-babos egytálétel, mindegyik friss és finom, de Konya specialitása kétségtelenül az órákon keresztül, lassú tűzön készülő báránysült, a tandir kebap. Aki Konyában jár, annak ki kell próbálnia! Szállás: szálloda, ellátás: reggeli.
A mai nap folyamán leginkább a türelmünket – és az ülőgumóinkat – fogjuk próbára tenni, mert egy hosszabb buszozás vár ránk. Természetesen megállunk pihenni, fotózni, de a végső célunk, Antalya régiója messzebb van. Délután, amint megérkezünk a tengerparti kisvárosba, Kaş-ba, a szállás elfoglalása után teszünk egy könnyű sétát a környéken. Végigsétálunk a kisváros központjának hangulatos utcáin, ahol a múlt emlékei lépten-nyomon visszaköszönnek. A kis tereken kiállított régi szarkofágok, a városka szélén magasodó, remek állapotban megmaradt amfiteátrum segít ráhangolódni az utunk második részére, amelynek során az ókori Lükia vidékén fogunk kalandozni. A látvány mesés, az amfiteárum lépcsőiről rálátunk a gyönyörű kék tengerre: kisebb-nagyobb szigetek, a vízen lebegő hajók színesítik a képet. A tengerparti üdülőövezetekhez hasonlóan itt is fel vannak készülve a turisták kényeztetésére, és látva a kínálatot, bizony könnyen kísértésbe eshetünk. Mit tehet ilyenkor az ember, elcsábul. És jutalma az utcai árusnál egy pazar töltött krumpli, friss kagyló, vagy tárcsán sült apróhús. Majd az egészet leöblítjük egy ayran-nal, ami meglepően finom! Szállás: szálloda, ellátás: reggeli. Ezen a szállásunkon három éjszakát fogunk eltölteni!
Kaş, Kaputas Beach, Xanthos, Saklıkent, Patara
A korábbiakhoz hasonlóan programunk során váltakozni fognak a kulturális és aktív elemek. Elsőként a partvidék talán leghíresebb és legszebb tengeröbléhez, a Kaputas Beach-re utazunk egy felfrissítő csobbanásra a hűvös hullámok közt. Euztán Xanthost, a birodalom egykori fővárosát keressük fel, mely ma méltán a Világörökség része. Helyi vezetőnktől sok érdekességet megtudhatunk a városról, melyet az i.e. VIII. században alapították, és hatalmas területet foglalt el. A lükiai időkből egy színház, lakóépületek és egy nekropolisz maradt fenn, a rómaiaktól keresztutcák és a fórum, majd a bizánciaktól szintén lakóépületek, sírok és egy bazilika romja élték túl az idők viharát. A történelmi élmények után egy igazi pörgős esemény vár ránk, a Saklıkent kanyontúrán fogunk részt venni. Először fapallókon, majd esetenként  a patakban gázolva, kőről-kőre ugrálva  túrázunk a közel 3000 méteres hegyet átszelő, néhol több száz méter magas falak között csörgedező-zubogó vízben. Kellemesen fárasztó szurdoktúránk után ismét pihenősebbre vesszük az iramot, és Patara romvárosát, ill. a közelében húzódó világhírű tengerpartot keressük fel. Az ókori város érdekessége, hogy a III. században  itt született Szent Miklós (törökül Noel Baba). És mi mással zárhatnánk a kirándulást, mint egy lélegzetelállító tengerparttal (Patara beach). Különlegessége, hogy természetvédelmi terület, mivel  a cserepes teknősök itt rakják le tojásaikat április és június között. A part 18 km hosszú, homokdűnéi mintegy 50 m szélességben terülnek el, és teljesen érintetlenek. Szállás: szálloda, ellátás: reggeli.
Kaş / Simena, Kekova
Aki az előző programdús időszak után kicsit pihenősebbre venné a napját, az Kaş városkájában és a környékbeli tengerpartokon lazulhat. Aki szeret hajózni, azoknak mindenképpen javasoljuk a mai opcionális hajókirándulást, hiszen ma a környék legjobb élményei között csemegézünk. Először buszunkkal Kaleücagiz apró falvába utazunk, ahol  hajóra szállunk, s először Simena várához hajózunk. Kikötés után a várba felkapaszkodva lélegzetelállító kilátás nyílik a tengerre, a kis utcákon pedig a szuvenír árusok gazdag kínálata, s a valóban remek helyi fagylaltok csábítanak maradásra. Hajózásunkat folytatva ezután a csak a vízről látható elsüllyedt Kekova városának romjai fele haladunk tovább. A település egykor két részből állt, szigeten és szárazföldön. A szigeten álló rész egy 2000 évvel ezelőtti földrengés alkalmával a tengerbe süllyedt. Döbbenetes látványt nyújt az elsüllyedt város utcáit, házait, ledőlt épületeit nézni a tengerfenéken. A romokat csak csónakkal lehet megközelíteni, horgonyt dobni, úszni, búvárkodni szigorúan tilos! Mi azonban átmegyünk egy közeli védett öbölbe, ahol horgonyt vethetünk és a romváros maradványai között sznorkelezhetünk is egyet. A délutáni órákban aztán visszatérünk szállásunkra, s a nap hátralevő részét Kas városkájában tölthetjük. Szállás: szálloda, ellátás: reggeli.
Kaş, Demre, Myra, Antalya
Utolsó napunk a tengerparton. Délelőtti programunk újra visszavezet minket a régmúlt időkbe. Első megállónk Demre, ahol Szent Miklóst püspökké választották, majd  haláláig itt  élt és dolgozott. Azóta zarándokhely, legendák százai övezik életét, melyek mind kedvességéről, önfeláldozásáról, segítőkészségéről tanúskodnak. Ezután megnézzük Myra-t, az ókori leletekben bővelkedő volt lükiai várost. Myra-ban az i.e. IV. századból maradtak fenn rendkívül jó állapotban sziklasírok. Minden egyes szint a társadalmi hovatartozást jelentette, hiszen minél feljebb tudott temetkezni valaki, azaz minél közelebb a túlvilághoz, annál módosabbnak számított. Myra gyönyörűen faragott, méltán világhírű sziklasírjai közvetlen szomszédságában a földgolyó egyik legrégebbi és leghatalmasabb színháza található. Meglehetősen nagynak számított az ókorban: közel 10.000 ember befogadására képes. Nemcsak olyan remek tragédiák kaptak itt helyet, mint az Antigoné, hanem bizony egy idő után véres állatviadalok és gladiátor játékok is. A romváros megtekintése után tovább utazunk és hamarosan megállunk az egyik fürdésre csábító, kristálytiszta vízű öbölnél egy utolsó, felfrissítő csobbanásra, majd folytatjuk utunkat Antalya irányába. A délutáni órákban elfoglaljuk szállásunkat Antalya belvárosában, a nap hátralevő részét mindenki kedve szerint tölteheti, lazíthatunk, lesz időnk beszerezni az otthonra szánt szuveníreket és ajándékokat! A nap végén aztán összeülhetünk egy búcsúestre, s átbeszélhetjük utazásunk meghatározó élményeit. Szállás: szálloda, ellátás: reggeli.
Antalya / Cirali, Chimera
Akik csak az alapprogramot választották, a mai napon elbúcsúznak Törökországtól, szervezett programunk részükre már nincs. Repülőjárat indulásától függően megkezdik hazautazásukat. Ellátás: reggeli.
A hosszabbítást is választókkal a látványos hegyvonulatok gyűrűjében, illatos narancs, citrom és gránátalma ligetek között fekvő idilli faluba, Ciraliba utazunk. Nem sokat tétovázunk, szállásunk elfoglalása után rögtön a lükiai ösvény felfedezésére indulunk. A több mint félezer kilométer hosszúságú útvonal, amely Fethiyet és Antalyát köti össze, egykor ősi kereskedelmi útként működött. A római korból fennmaradt út egyik leglátványosabb szakaszát fogjuk ma bejárni, miközben a természet érintetlenségében gyönyörködünk. Utunk során fentről csodálhatjuk a tűrkíz minden árnyalatában pompázó öblöket, a vörös sziklákat, magunkba szívjuk a fenyőillatot és a távolban egyszer csak megpillantjuk az Olymposz csúcsát is. Mikor már ellenállhatatlanul vonz a kristálytiszta víz, megérkezünk egy vadregényes öbölbe, ahol bele is vethetjük magunkat a hűsítő hullámok közé. Fürdőzés után visszaindulunk a faluba és egy hangulatos étteremben költjük el vacsoránkat. De a napunk ezzel még nem ér véget, hiszen további izgalmas felfedezésre indulhatunk. Cirali legnagyobb nevezetessége Chimera, vagyis az örök láng. Az ősidőkben Chimera még a tenger felől érkezők számára is jól észrevehető volt, ezért a hajósok iránytűként használták. Az örökkön égő lángok ókori rejtélyét a modern tudomány könnyedén megfejtette. A sziklák alól folyamatosan feltörő metángáz eredményezi, hogy a tűz ezen a vidéken sosem alszik ki. Rövid túránk során felkapaszkodunk a hegyoldalba, hogy megtekintsük ezt a természeti jelenséget, amely különösen éjszaka látványos. Szállás: színvonalas panzió, ellátás: reggeli.
Reggeli után lesétálunk a partra, hogy a mai napot a tengeren töltsük. Hajóra szállunk és elindulunk a partmenti csodálatos öblök felfedezésére. Három-négy nagyobb öbölben is ki fogunk kötni, melyek többsége nem rendelkezik szárazföldi útvonal összeköttetéssel, csak a tenger felől megközelíthetőek. Mindenhol lesz szabad időnk, kedvünkre úszkálhatunk, sznorkelezhetünk a kék 50 árnyalatában játszó, kristálytiszta vízben. Cirali környéke a cserepes teknős kedvelt fészekrakó helye. Ezek az állatok több millió éve visszajárnak ide, hogy éjszaka lerakják tojásaikat a partmenti homokba. Ha szerencsénk van, akkor az Akvárium-öbölben együtt úszhatunk a teknősökkel és a színes halakat is megcsodálhatjuk. Ebédünket a hajón fogjuk elkölteni. Visszafele úton még megállunk egyszer egy izgalmas csobbanásra, melynek során a partmenti sziklák alatt megbúvó barlangot tudjuk felfedezni. Élményekkel feltöltődve érünk vissza szállásunkra, ahol ma is jól fog esni egy újabb remek vacsora kedvenc éttermünkben. Szállás: színvonalas panzió, ellátás: reggeli, könnyű ebéd a hajókiránduláson.
Cirali, Olympos / Tahtali Dagi, Phaselis
A mai napon Cirali közel 4 km hosszú partszakaszának alaposabb felfedezésére indulunk. Végigsétálunk a kavicsos, homokos parton és mintegy fél óra alatt elérjük Olympos ősi romjait. Az ókori település a hat fontos lükiai város egyike volt, kedvünkre bejárhatjuk és megtekinthetjük a 2000 éves romokat, a romváros előtti partszakaszon pedig csobbanhatunk is a kristálytiszta vízű öbölben. A nap hátralévő része is lehet a pihenésé, de aki több aktivitásra vágyik, s még alaposabban szeretneé felfedezni a környéket, azokkal egy fakultatív program keretében felvonózhatunk a Nyugati-Taurus hegység 2365 m magas csúcsára, a Tahtali Dagi-ra. A világ második leghosszabb felvonója köti össze a török Olympos-hegy csúcsát a Földközi tengerrel. Mintegy 10 perc alatt érünk fel a csúcsra, ahol a kora nyári időszakban helyenként még akár hófoltokat is láthatunk. Miután körbesétáltunk és lefotóztuk az elénk táruló látványt, felvonóval visszaereszkedünk a tengerpartra és Phaselis ősi romjai között pihenünk le a fenyő és cédrusfák között. Phaselis görög és római város volt, megcsodálhatjuk a Hadrianus kapu és az ókori színház romjait, fürödhetünk a a homokos tengerparton, vagy csak pihenhetünk az árnyas parton. Szállás: színvonalas panzió, ellátás: reggeli.
Reggeli után visszaindulunk Antalyaba, azonban útközben megállunk néhány órára a Göynük kanyonban. A nagyjából 1 km hosszú kanyont 2 millió évvel ezelőtt vájta ki a víz a sziklákból, a kövek oldala szinte teljesen simára van koptatva. Nyáron a legmélyebb ponton 3,5 méter, amikor viszont több eső esik, akkor a vízszint megnő. Néhol tehát úszni fogunk, néhol mászni, de legnagyobbrészt gyalog tudjuk bejárni a kanyont. A kanyon felénél egy sziklára kell felkapaszkodnunk és ezután érkezünk el a 200 m hosszú barlanghoz, aminek a végén megcsodálhatjuk a két oldalról lezúduló vízesést. Innen ugyanazon az útvonalon jutunk vissza túránk kiindulópontjához. A késő délutáni órákban aztán már újra Antalya forgatagába vethetjük bele magunkat, a már ismerős utcákon bóklászva beszerezhetjük az ajándékokat a bazárban és még utoljára a kulináris élvezeteknek is hódolhatunk. Szállás: szálloda, ellátás: reggeli.
A mai napon elbúcsúzunk Törökországtól, szervezett programunk már nincs. Repülőjárat indulásától függően megkezdik hazautazásukat. Ellátás: reggeli.
Az oldalon látható képeket Szabó Szilveszter készítette.
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk